مرکزی قرارگاهی امریکا-دا یئرلشن ترانس آتلانتیک لیدرلیک شبکه‌سی‌نین صدر معاوینی ساشا توپرچ تورکیه-‌نین یئنی نوع کروناویروس (کووید-19) اپیدمیاسییلا قلوبال موباریزه‌ده کلید رولونون اولدوغونو یازیب.
ساشا توپرچ بونو The Hill  خبر سایتیندا یاییم‌لانان "تورکیه کووید-19" ایله قلوبال موباریزه‌ده کلید آکتیور اولا‌راق اؤنه چیخیر" باش‌لیق‌لی مقاله‌سینده بیلدیریب.
او، تورکیه-‌نین کئچن آی ایلک یولوخما فاکتی‌نین آشکارلانماسیندان بیر گون سونرا مکتب‌لری تعطیل ائتدیگینی خاطیرلادا‌راق، آنکارانین اپیدمیایا قارشی بیر چوخ آوروپا اؤلکه‌سیندن داها سرعتله حرکته کئچدیگینی وورغولاییب.
تورکیه-‌نین داها سونرا، قورویوجو ماتریال اوره تیمینه سرعت قازاندیردیغینی و ماسک‌لاری خالقا اؤدنیش‌سیز وئرمک قرارینی آلدیغینی یازان توپرچ "اؤلکه‌نین میلیون‌لارلا قاچقین و کؤچکونو قوناق ائتمه‌سی، داغیدیجی زلز‌له‌لر یاشاماسی کیمی بیر چوخ بؤیوک میقیاس‌لی فلاکتله قارشی-قارشییا قالدیغی نظره آلیندیقدا، تورکیه-‌نین بو جور پاندمی لر ایله موباریزه آپارماسی موضوع سوندا داها حاضیرلیق‌لی اولماسی سورپریز دئییل"دئیه قئید ائدیب.
تورکیه-‌نین ایتالیا، ایسپانیا و اینگیلتره ایله یاناشی بیر چوخ بالکان اؤلکه‌سینه ده طبی وسائل گؤندردیگینی خاطیرلا‌دان توپرچ 88 اؤلکه‌نین تورکیه-‌دن کؤمک ایسته دیگینه و آنکارانین ایندییه قدر 33 اؤلکه‌یه کؤمک چاتدیردیغینا دقت چکیب.
ایسراییل-ین ده تورکیه-‌دن طبی لوازیمات تداروک ائتمک ایسته دیگینی یازان توپریچ "تورکیه طرابلس-ا هوجوم‌لار زامانی "کووید-19" خسته‌لری‌نین اولدوغو هادرا خسته‌خاناسینا دفعه‌لرله هوجوم ائدن خلیفه خفترین دؤیوش هو‌س ایله کاوسا اوز توتان لیبیا-ا دا کؤمک ائدیر" ایفاده‌سینی ایشلدیب.
